Folketing
2003-10-21

Jeg synes, det er træls, at det er sådan, at redegørelsen har en masse fine ord om det nordiske samarbejde, men at der i praksis jo er en del områder, hvor man langtfra lever op til de fine ord. Er det, fordi ministeren er flov over Danmarks rolle, at han forbigår den i redegørelsen? Hvis det er tilfældet, så er det da altid noget. Jeg har også bemærket, at mine danske Nordisk Rådskolleger fra Venstre, De Konservative og Dansk Folkeparti holder lav profil i de her sager. Så til selve redegørelsen. Vi finder, det er godt og vigtigt, at der gøres en del ud af arbejdet med grænsehindringer. Det er meget tiltrængt. Det har vi forsøgt i en del år. Men vi synes, det er en god model, at den tidligere statsminister tager kontakt på ministerplan hen over grænser og bureaukratier.